Fugleprosjekt+JB+VÅR+2017


 * Hovedmål**

Barna skal få en begynnende forståelse for betydningen av en bærekraftig utvikling. I dette inngår kjærlighet til naturen, forståelse for samspillet i naturen og mellom mennesker og naturen.


 * Delmål**

Vi ønsker å gi barna gode og varierte opplevelser i naturen og begynnende kunnskap og respekt for det som lever her gjennom å være i naturen og gjennom autentiske/ ekte opplevelser.


 * Bakgrunn for prosjektet**

Vi har den siste tiden observert at barna er nysgjerrige og interesserte i fugler. De har et nært forhold til kråka "krakra" som bor både inne på avdelingen og ute i skogen. Vi har tenkt å spille videre på denne interessen og starter derfor opp med et fugleprosjekt.

Uke 8

Naturen er den beste lek og læringsarenaen og åpner opp for et mangfold av opplevelser og aktiviteter. Vi ønsker å gi barna så mange førstehåndserfaringer som mulig....å være i naturen og å observere med alle sanser gir ekte og gode opplevelserog viktig lærdom.Vi skal dra mye på tur i skog og nærmiljø fremover og på denne måten bli kjent med de ulike fuglene som finnes her. Men da trenger vi jo fuglekikkerter! Dette har vi laget denne uken og barna har også fått male sine egne fugler/fuglebilder med maling og fjær. For å inspirere dem satte vi på fuglemusikk og de hadde bilder av fugler tilgjengelig i denne prosessen. Vi bruker fuglebok med fuglelyder, det er spennende.



Endelig litt mildere vær. Male ute i februar - det er stas da! Alt vi gjør inne kan taes med ut....når temperaturen tillater det. Våren står på trappene....



Ut på tur med kikkertene! På grunn av glatta ble det vogner, men da kunne barna sitte å speide etter fugler med kikkertene sine. Rart hvor mye tydeligere verden blir med kikkerter :)



Fredag - Vi tar med oss fuglekikkertene våre og drar på "fuglesafari" i skogen. Å ha "fuglebriller" på gjør at barna og de voksne blir ekstra opptatt av og interessert i å oppdage ulike fuglearter. Entusiasme blant små og store skaper samhold og glede. Og jammen ser vi ikke et ekorn i disse kikkertene og innimellom. ¨ Vi fikk og tid til en "topptur" denne dagen. Barna begynner å bli veldig gode til å være på tur, og de er veldig glade i å være aktive. De viser stor glede over å mestre kroppen i variert terreng. Og hvem vet...kan hende det er andre fuglearter oppe i høyden :)

Uke 9 Vi har vært på tur sammen med gråspurven pippipOla. Han fortalte oss at det kan være ganske vanskelig for en liten fugl å finne mat på vinteren og vi har derfor tatt med oss brødskiver som vi skal henge ut til pippipOla og vennene hans.





Uke 10 og 11

Siden pipipOla fortalte at det ikke er så mye mat å finne for små fugler på vinteren har vi bestemt oss for å lage fuglemat på bål. Alle barna er med å rører og heller oppi beger. Vi smaker på solsikkefrø og blir enige om at de kan Pippipola få...... :) Fuglematen er med oss på tur og skal gis til fuglene. Brødskivene er fortsatt der.... Liker ikke fuglene brødskiver ?



Vi har laget fuglemat til bokfinken og gråspurven. Vi prøver å ser om de liker det bedre enn brød.

Uke 12

[[image:IMG_3691.jpg width="216" height="271"]]
Siste nytt på junibakken er at krakra skal bli mamma, og dette fenger barna veldig! Et av barna fikk satt ord på det og sagt det veldig godt "krakra - mamma - egg - baby" uttalte han med et stort smil under måltidet her en dag Dette har gitt oss et godt utgangspunkt for gode samtaler og masse undring. Vi venter i spenning. Vi ser på "klekke" videosnutter på ipad og pc hvor vi ser eggets utvikling fram til ferdig klekket kylling. Barna synes dette er veldig fascinerende og spennende.